কোটা পদ্ধতি বাতিলের মত করেই ছাত্রলীগের শীর্ষ নেতৃত্ব নির্বাচনও ঝুলিয়ে রেখেছেন প্রধানমন্ত্রী শেখ হাসিনা। কোটা আন্দোলনের তীব্রতা যখন তুঙ্গে, তখন আন্দোলন দমনের কৌশল হিসেবেই সংসদে এক বক্তব্যে আন্দোলনকারীদের উপর রেগেমেগে পুরো কোটা পদ্ধতিই বাতিলের ঘোষণা দেন প্রধানমন্ত্রী। কিন্তু ঘোষণার প্রায় দেড় মাসেও কোটা পদ্ধতি বাতিলের প্রজ্ঞাপন জারি করেনি সরকার। আন্দোলন স্তিমিত হয়ে যাওয়ার পর এখন সরকারের এমপি মন্ত্রীরা বলছেন কোটা আন্দোলনকারী ও নেতৃত্বদানকারীরা শিবিরের নেতাকর্মী ছিলো। এমনসব উসিলা দেখিয়ে কোটা বাতিলের প্রজ্ঞাপন এখনো ঝুলিয়ে রেখেছে সরকার।